ཡང་དེ་རིང་གི་གོ་སྐབས་འདི་བཟུང་ནས་ཞུ་རྒྱུར།ཉེ་ཆར་རྒྱ་ནག་དབུས་ས་གཉིས་ཀྱི་གཞུང་གིས་བོད་ནང་བོད་ཀྱི་སྐད་ཡིག་སློབ་སབྱོང་དང་བཀོལ་སྤྱོད་ལ་དམ་བསྒྲགས་ཆེ་རུ་བཏང་བའི་སྲིད་བྱུས་གཏན་འབེབས་བྱས་པ་དེ་ནི་འགྲོ་བ་མིའི་ཐོབ་ཐང་སྤྱི་དང་།བྱེ་བྲག་རྒྱ་ནག་འགོ་ཁྲིད་ཚོས་རང་གི་རྩ་ཁྲིམས་དང་།མི་རིགས་ས་གནས་རང་སྐྱོང་གི་བཅའ་ཁྲིམས་བཅས་ལ་མངོན་སུམ་འཛེམས་མེད་ཀྱིས་རྡོག་རོལ་བཏང་བ་ཞིག་ཡིན་པ་དང་།ད་དུང་རྒྱ་ནག་ཆོས་ལུགས་ལས་དོན་ཅུས་ཀྱིས་གཏན་ལ་ཕབ་པ་ཟེར་བའི་བོད་བརྒྱུད་ནང་བསྟན་གྱི་དགོན་སྡེར་དོ་དམ་བྱེད་ཐབས་སྐོར་གྱི་ཡིག་ཨང་༨པ་ཟེར་བ་གཏན་འབེབས་བྱས་པ་དེ་ནི།རྒྱ་ནག་ཆོས་མེད་སྲིད་གཞུང་གིས་བཀོད་བྱུས་ཚོད་འཛིན་འོག་ཆོས་ལུགས་ལ་དམ་བསྒྲགས་བྱ་ཐབས་ཤིག་ཡིན་པར་བརྟེན་བོད་མི་མང་སྤྱི་འཐུས་ལྷན་ཚོགས་ནས་ཡིག་ཆ་དེར་ནམ་ཡང་ངོས་ལེན་བྱ་ཐབས་མེད་པའི་ནན་བཤད་བྱ་རྒྱུ་ཡིན།